APHYLLORCIIIS. 
43 
APHYLLORCHIS. 
Bl. Bydr. fig. LXXVII. 
Perigonii subringentis phylla libera, subaequalia; exteriora lateralia labello longiora. 
Labellum ungue lato basi gynostemii affixum, patens, concavum; limbi trilobi lobo 
medio cucullato, incrassato. Gynostemium mediocre, teretiusculum; androclinio supra 
antheram fornicato-dilatato, subbicorniculato. Anthera terminalis, cordiformis, denti¬ 
culo inter cornicula androclinii annexa, arrecta, antice rimis duabus longitudinalibus 
dehiscens. Pollen pulvereum, primo in duobus polliniis condruplicatis cohaerens. — 
Herbae javanicae, terrestres, aphyllae; radicibus fibrosis, carnosis; scapo vaginato; 
floribus parvis, laxe racemosis, purpureo-striolatis. 
OBSERVATIO. 
Genus Neottiae Linn. et Listerae Rob. Br. proximum, sed forma peculiari labelli phyllis perigonii exterioribus lateralibus 
brevioribus et androclinio dilatato-subbicorniculato ab utroque diversum. Animadvertendum autem pollen modo ante florum 
anthesin in moles sive pollinia combinatum, deinde vero specie pulveris granulis minutis formati inveniri, nullo glandulae 
nec telae elasticae accessoriae vestigio. Idcirco etiam Ordini Arethusearum annumerandum. Ceterum nomen ex graeco HipvAlot, 
i. e. foliis carens, derivatum. 
i. APHYLLORCHIS PALLIDA. 
A. perigonii phyllis interioribus externis latioribus Bl. Bydr. fig. LXXVII. 
Habit. Semel tantum in sylvis intactis uvidisque circa montem Salak fere 3000 pedes supra maris aequor mense Decembri 
florentem inveni. 
Descr. Radix fibris compluribus vermicularibus carnosis albidis villosiusculis liorizontaliter extensis 
composita. Scapus solitarius, pedalis, rectus, teres, pallidus, obsolete purpurascenti-striolatus, 
inferne glaber, vaginulis alternis remotis tubulosis membranaceis, ore oblique truncatis arcte 
cinctus, superne simpliciter racemosus et nonnihil fuscodeprosus; racemo laxo, recto v. apice 
cernuo. Flores breviter pedicellati, erecto-patentes, vagi, 1-bracteati. Bracteae ovario triplo 
breviores et hujus instar striolis purpurascentibus notatae, ovato-oblongae, obtusae, reflexae, 
membranaceae, furfure fusco punctatae. Perigonii phylla exteriora lineari-oblonga, acuta, 
carinata, luteola, externe purpurascenti-aspersa; lateralia sub labello patentissima; posticum 
cum duobus interioribus subfornicato-ascendens; haec interiora latiora, obtusiora, uninervia, 
plane albida vel nervo extus purpurascente. Labellum anticum, patens, quodammodo inter¬ 
ruptum, nempe ungue lato basi gynostemii elastice affixum, concavum, trilobum, lacteum, 
imberbe; lobis lateralibus arrectis, latis, obtusissimis, ad marginem superiorem subrevolutis; 
lobo medio patente, cucullato, obtuso, apice incrassato. Gynostemium labello brevius, leniter 
arcuatum, carnosum, subclavatum, teretiusculum, sed dorso convexius, ad latera anteriora 
angustissime marginatum, sursum supra stigma transversum obcordatum glutinosum sub- 
fornicato-dilatatum ac profunda emargina tura in duo cornicula divisum. Anthera terminalis, 
arrecta, cordiformis, didyma, dorso supra basin denticulo minutissimo inter cornicula an¬ 
droclinii subfornicati annexa, bilocularis, loculis turgidis antice rima longitudinali dehi¬ 
scentibus. Pollen in floribus expansis a nobis exploratis pulvereum, neque ullum telae elasticae 
aut glandulae vestigium. Rostellum inter antheram et stigma parum prominens, brevissime 
apieulatum. Ovarium lineari-clavatum, trigonum, sulcatum, non contortum. 
13 
